A Magyar Labdarúgó-szövetség Játékvezető Bizottsága (JB) terjesztette fel nemzetközi játékvezető asszisztensnek, a Nemzetközi Labdarúgó-szövetség (FIFA) 2008-tól tartotta nyilván bírói keretében. Több Bajnokok Ligája, Európa Liga, UEFA-kupa, Intertotó Kupa és nemzetek közötti válogatott mérkőzés illetve csapattalálkozón segítette a játékvezető szakmai munkáját. 2010. nyarától Kassai Viktor játékvezetői csapatának állandó tagja. Részese volt többek között 2011-ben az FC Barcelona - Manchester United Bajnokok Ligája döntőjének, továbbá 2012-ben a Real Madrid - Bayern München és 2013-ban a Bayern München - FC Barcelona Bajnokok Ligája elődöntőknek, valamint 2016-ban a Liverpool - Villarreal Európa Liga elődöntőnek is.